OpenLLM-France/wikimedia huggingface dataset:
# La forja de un rebelde (sèrie de televisió)

La forja de un rebelde va ser una sèrie de televisió, estrenada per Televisió espanyola en 1990, amb direcció de Mario Camus i basada en la novel·la homònima d'Arturo Barea.

## Argument

De caràcter autobiogràfic la sèrie narra a través de la vida d'"Arturo Barea" els avatars de la història d'Espanya durant la primera meitat del segle XX: la infància a Madrid, la seva joventut al Marroc lluitant en la Guerra del Rif, la seva estada a Ceuta, el seu retorn a la Península i la seva experiència durant la Guerra Civil en el bàndol de la República com a censor.

## Repartiment

* Jorge Juan García Contreras... Arturo Barea (nen).
* Francisco Javier Morales... Arturo Barea (adolescent).
* Antonio Valero... Arturo Barea (adult).
* Alicia Agut
* Iñaki Aierra
* Manuel Alexandre
* Rafael Alonso
* Ángel de Andrés López
* Simón Andreu
* Ofelia Angélica
* Pilar Bardem
* María Barranco
* Jorge Bosch
* Lydia Bosch
* Roberto Cairo
* Margarita Calahorra
* Juan Calot
* Eduardo Calvo
* José Pedro Carrión
* Fernando Chinarro
* Ángel de Andrés
* José Ángel Egido
* Cesáreo Estébanez
* Lola Forner
* Gabriel Garbisu
* Jorge Juan García Contreras
* Manoli García Pascual
* Alejandra Grepi
* Irene Guerrero de Luna
* José María Guía
* Emilio Gutiérrez Caba
* Alicia Hermida
* Paco Hernández
* Carlos Hipólito
* Luis Hostalot
* Carlos Iglesias
* Chete Lera
* José Luis López Vázquez
* Cándida Losada
* Manuel Millán
* Carlos Montalvo
* Sara Mora
* Josu Ormaetxe
* Juan Pons (Titta Ruffo)
* Magdalena Ritter
* Carmen Rossi
* Jesús Ruyman
* Francisco Sanz
* Jorge Sanz
* Paula Soldevila
* Alfonso Vallejo
* Luis Prendes
* Fernando Valverde
* Juan Jesús Valverde
* Felipe Vélez
* Nouredinne El Azzouzi El Edrissis (figurant)

## Fitxa tècnica

* Direcció: Mario Camus
* Producció: José Luis Olaizola, Félix Tusell
* Música Original: Lluís Llach
* Fotografia: Javier Aguirresarobe, Fernando Arribas
* Montaje: José María Biurrún, Lorda Olaizola
* Direcció Artística: Rafael Palmero
* Decorados: Carlos Dorremochea
* Disseny de vestuari: Pepe Ros
* Maquillatge: Gregorio Mendiri, Carlos Paradela
* Ajudant d'adreça: Luis María Delgado, Arantxa Aguirre
* Efectos Especials: Reyes Abades

## Pressupost

Amb un pressupost de 2.300 milions de pessetes va ser la producció més costosa fins al moment en la història de la televisió a Espanya.

## Recepció

Va ser valorat com un dels cent millors programes de televisió espanyols. L'últim capítol de la sèrie va aconseguir un esment especial en el Prix Italia.

## Referències

* ↑ La Vanguardia. 30 de març de 1990. Vist el 15 de febrer de 2009.
* ↑ La forja de un rebelde a filmaffinity
* ↑ El País. 30 de marzo de 1990. Visto el 15 de febrero de 2009.
* ↑ Página 2 a 5
# Phaunouxita

La phaunouxita és un mineral de la classe dels fosfats. Rep el nom de Phaunoux, el nom francès de la vall de Rauenthal (França), on es va trobar per primera vegada el mineral.

## Característiques

La phaunouxita és un arsenat de fórmula química Ca₃(AsO₄)₂·11H₂O. Va ser aprovada com a espècie vàlida per l'Associació Mineralògica Internacional l'any 1980. Cristal·litza en el sistema triclínic.
Segons la classificació de Nickel-Strunz, la phaunouxita pertany a «02.CJ: Fosfats sense anions addicionals, amb H₂O, només amb cations de mida gran» juntament amb els següents minerals: estercorita, mundrabil·laïta, swaknoïta, nabafita, nastrofita, haidingerita, vladimirita, ferrarisita, machatschkiïta, rauenthalita, brockita, grayita, rabdofana-(Ce), rabdofana-(La), rabdofana-(Nd), tristramita, smirnovskita, ardealita, brushita, churchita-(Y), farmacolita, churchita-(Nd), mcnearita, dorfmanita, sincosita, bariosincosita, catalanoïta, guerinita i ningyoïta.

## Formació i jaciments

Va ser descoberta a la mina Gabe Gottes, situada a la localitat de Sainte-Marie-aux-Mines, dins el departament de l'Alt Rin (Gran Est, França). També ha estat descrita en altres mines properes, així com a diferents punts d'Europa: Àustria, Txèquia, Alemanya, Eslovàquia, Irlanda i Anglaterra. També ha estat trobada al Japó.

## Referències

* ↑ «Phaunouxite» (en anglès). Mindat. [Consulta: 18 gener 2022].
# Chupa

Chupa és una pel·lícula d'aventures fantàstica dirigida per Jonás Cuarón i protagonitzada per Demián Bichir i Christian Slater. Produïda per 26th Street Pictures, es va estrenar el 7 d'abril de 2023 a Netflix amb doblatge i subtítols en català.

## Sinopsi

Després de descobrir un chupacabras que viu al cobert del seu avi mentre visitava Mèxic, un adolescent i els seus cosins acompanyen aquesta criatura.

## Repartiment

* Demian Bichir
* Christian Slater
* Evan Whitten com a Alex
* Ashley Ciarra com a Luna
* Nickolas Verdugo com a Memo

## Producció

L'agost de 2020 es va anunciar que el director mexicà Jonás Cuarón dirigiria una pel·lícula sobre la figura mitològica del chupacabras, que va coescriure amb Marcus Rinehart, Sean Kennedy Moore i Joe Barnathan. Chris Columbus, Michael Barnathan i Mark Radcliffe van produir la pel·lícula sota la seva productora 26th Street Pictures per a Netflix. El juny de 2021 es va anunciar el títol i es va confirmar que Demián Bichir, Evan Whitten, Ashley Ciarra i Nickolas Verdugo s'unirien al repartiment.
El rodatge es va dur a terme en diversos llocs de Nou Mèxic entre l'agost i l'octubre de 2021.

## Estrena

Netflix va revelar que la pel·lícula s'havia d'estrenar a principis del 2023. El març de 2023, es va anunciar la data de llançament pel 7 d'abril. L'anunci del nom va rebre algunes crítiques perquè la paraula "chupa" és un terme d'argot per referir-se a la fel·lació en castellà.

## Referències

* ↑ «Chupa». Desdelsofà.cat. [Consulta: 21 març 2023].
* 1 2 Vlessing, Etan. «Demián Bichir & More Board Jonás Cuarón's 'Chupa' Feature At Netflix», 17-06-2021. [Consulta: 16 juliol 2021].
* ↑ Kroll, Justin. «Jonas Cuarón To Direct Untitled Chupacabra Film For Netflix; Chris Columbus Producing», 07-08-2020. [Consulta: 26 gener 2022].
* ↑ «Demían Bichir to star in Netflix film Chupa - Albuquerque Journal». Journal Publishing Company, 24-08-2021.
* ↑ «Netflix film Chupa filming in New Mexico, including Mesilla». Las Cruces Sun-News, 25-08-2021.
* ↑ «Netflix 2023 Film Slate Unveiled: Luther: The Fallen Sun, The Mother, Extraction 2, Heart Of Stone, The Killer, Rebel Moon & Others Get Premiere Dates». Penske Media Corporation, 18-01-2023.
* ↑ «'Chupa' Images Show Christian Slater in a New Supernatural Adventure», 01-03-2023. [Consulta: 1r març 2023].
* ↑ «Spanish-speaking viewers point out glaring issue with Netflix’s 'Chupa'» (en anglès). The Independent, 15-03-2023 [Consulta: 15 març 2023].
* ↑ «Netflix's Chupacabra Movie Roasted Online For Filthy Translation Error» (en anglès). ScreenRant, 15-03-2023 [Consulta: 15 març 2023].

## Enllaços externs

* Chupa a Netflix.
* Tràiler en català
# Clint Eastwood (cançó)

* Aquest article tracta sobre la cançó de Gorillaz. Si cerqueu l'actor, vegeu «Clint Eastwood».
"Clint Eastwood" és el primer senzill l'àlbum de debut i homònim de la banda britànica Gorillaz. Es va llançar el marc de 2001 amb la col·laboració de Dan the Automator.

## Informació

La cançó és una mescla de música electrònica, hip-hop i rock amb una línia melòdica similar a la cançó principal de la banda sonora de la pel·lícula El bo, el lleig i el dolent, de la qual Clint Eastwood n'és el protagonista, però el seu nom no està mencionat en la lletra de la cançó. En una entrevista del 2001, Hewlett i Albarn van indicar que no havien rebut cap reacció de l'actor sobre la cançó. Tots dos també van indicar el desig d'enviar a l'actor alguns productes de marxandatge de la banda com a senyal de respecte.
Els versos de rap són cantats per Del tha Funkee Homosapien (Teren Jones), que en el videoclip apareix com un fantasma blau, i 2D (Damon Albarn) s'encarrega de la tornada. La versió original de la cançó (coneguda com a Phi Life Cypher version) no té tornada i hi apareix el cantant anglès Phi Life Cypher. El senzill va vendre gairebé mig milió de còpies al Regne Unit.
El videoclip d'animació fou dirigit per Jamie Hewlett i Pete Candeland. En ell apareixen referències a la banda sonora de la pel·lícula El bo, el lleig i el dolent, als moviments dels zombis de Braindead, a la coreografia del videoclip "Thriller" de Michael Jackson, i al còmic de Resident Evil (2D vesteix una samarreta amb la inscripció T-virus). El videoclip fou guardonat en el Rushes Soho Short Film Festival de l'any 2001.

## Llista de cançons
### CD

* "Clint Eastwood"
* "Clint Eastwood" (Ed Case Refix Edit)
* "Dracula"
* "Clint Eastwood" (Videoclip)

### Cassette

* "Clint Eastwood"
* "Clint Eastwood" (Ed Case Refix Edit)
* "Dracula"

### 12"

* "Clint Eastwood"
* "Clint Eastwood" (Ed Case Refix Edit)
* "Clint Eastwood" ham burger

## Referències

* ↑ «Welcome to the Monkey House» (en anglès). Entertainment Weekly, 25-11-2005. Arxivat de l'original el 2014-11-03. [Consulta: 25 novembre 2009].
* ↑ Darren, Davis. «Gorillaz Go Ape On 'Clint Eastwood'» (en anglès). Yahoo! Music, 13-07-2001. [Consulta: 25 novembre 2009].
* ↑ Mitchum, Rob. «Phase One: Celebrity Take Down [DVD]» (en anglès). Pitchfork Media, 05-02-2003. Arxivat de l'original el 2007-07-24. [Consulta: 25 novembre 2009].
* ↑ «Gorillaz win film award» (en anglès). BBC News, 02-08-2001. [Consulta: 25 novembre 2009].
# Clinton (Connecticut)

Clinton és una població dels Estats Units a l'estat de Connecticut. Segons el cens del 2005 tenia 13.612 habitants.

## Demografia

Segons el cens del 2000, Clinton tenia 13.094 habitants, 5.134 habitatges, i 3.614 famílies. La densitat de població era de 310,5 habitants per km².
Dels 5.134 habitatges en un 33,4% hi vivien nens de menys de 18 anys, en un 59,1% hi vivien parelles casades, en un 8,4% dones solteres, i en un 29,6% no eren unitats familiars. En el 23,7% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,04.
Per edats la població es repartia de la següent manera: un 25,1% tenia menys de 18 anys, un 5,8% entre 18 i 24, un 31,1% entre 25 i 44, un 26,7% de 45 a 60 i un 11,3% 65 anys o més.
L'edat mediana era de 38 anys. Per cada 100 dones de 18 o més anys hi havia 91,4 homes.
La renda mediana per habitatge era de 60.471 $ i la renda mediana per família de 71.403 $. Els homes tenien una renda mediana de 47.363 $ mentre que les dones 34.983 $. La renda per capita de la població era de 26.080 $. Aproximadament el 2% de les famílies i el 4,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clinton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Clinton». American Fact Finder. Oficina del Cens dels Estats Units, 12-01-2010.
# Chèvremont (Territori de Belfort)

* Per a altres significats, vegeu «Chèvremont».
Chèvremont és un municipi francès, es troba al departament del Territori de Belfort i a la regió de Borgonya - Franc Comtat. L'any 2004 tenia 1269 habitants.

## Geografia

Se situa a la vora d'un petit riu anomenat l'Autruche, a 6 km de Belfort.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2004 |
| 526 | 634 | 742 | 905 | 1040 | 1220 | 1269 |
# Cocció al caliu

La cocció al caliu és una tècnica culinària molt antiga i tradicional a la cuina catalana, consistent en fer coure un aliment directament sobre les brases incandescents, o ja apagades però encara calentes, d'un foc un cop apagada la flama, sense cap recipient sota l'aliment. S'hi poden coure patates, castanyes, coques, etc. en el cas de les hortalisses aquesta tècnica té als Països Catalans unes particularitats afegides i pren el nom d'escalivada.
# ChessCafe.com

ChessCafe.com és un lloc web que publica estudis de finals, ressenyes de llibres i d'altres articles relacionats amb els escacs amb periodicitat setmanal. Va ser fundat el 1996 per Hanon Russell, i és ben conegut com un repositori d'articles sobre els escacs i la seva història.
Conté al voltant de vint columnes, cadascuna de les quals apareix mensualment. S'esglaonen de manera que al voltant de cinc noves columnes apareixen cada dimecres. El grup inclou alguns jugadors d'escacs i entrenadors coneguts, com ara Yasser Seirawan, Dan Heisman, Mark Dvoretsky, Susan Polgar i Tim Harding. Anteriorment hi havien contribuït també Tony Miles, Tim Krabbe i Lev Alburt. La columna de Harding, "The Kibitzer" representa la part més de recerca de totes, i sovint revisa partides inèdites dels segles XIX i XX, i fa anàlisis originals basats en la seva experiència com a jugador i comentarista d'escacs per correspondència. "The Kibitzer" és també la més antiga columna de les que es publiquen actualment a Chesscafe.com, ja que es va iniciar el juny de 1996. ChessCafe.com estava vinculat antigament amb la Federació d'Escacs dels Estats Units. El lloc web també conté arxius en Format PDF de tots els seus articles de 2000 i posteriors, i arxius de text dels articles de les edicions anteriors.

## Bibliografia

* Heroic Tales: The Best of ChessCafe.com 1996-2001. Russell Enterprises, 2002. ISBN 978-1888690132.

## Enllaços externs

* ChessCafe.com - Lloc web oficial (anglès)
* Articles de Susan Polgar Arxivat 2007-07-06 a Wayback Machine. a ChessCafe
* Columna de Tim Harding a ChessMail
# Cloris

Cloris és el nom dels següents personatges:
* Cloris (mare de Carpos), divinitat grega encarnació de la primavera, els romans la identificaren amb Flora
* Cloris (filla d'Amfíon), heroïna, filla d'Amfíon i de Níobe, segons algunes versions de la mitologia grega
* Cloris (mare de Mopsos)
# Club Atlético San Telmo

El Club Atlético San Telmo és un club de futbol argentí de la ciutat de Buenos Aires, al barri de San Telmo, però que juga els seus partits a Dock Sud (Partit de Avellaneda), a l'estadi Dr. Osvaldo Baletto.
El club va ser fundat el 5 de març de 1904 amb el nom San Telmo Football Club.

## Palmarès

* Primera C (4): 1949, 1956, 1961, 2015

## Referències

* ↑ «Perfil a BDFA». BDFA. [Consulta: 16 desembre 2017].
* ↑ Results, fixtures and squad at soccerway
* ↑ «"La Isla de la Fantasía", Diario Olé, 2011-10-16». Arxivat de l'original el 2018-02-28. [Consulta: 26 febrer 2018].
* ↑ Estadio Alfredo Ramos in soccerway page
* ↑ «CA San Telmo: Summary». Soccerway. Perform Group. [Consulta: 8 abril 2016].

## Enllaços externs

* Web oficial Arxivat 2015-05-11 a Wayback Machine.
# Club Atlético Sarmiento

«Club Atlético Sarmiento» té aquests significats:
* Club Atlético Sarmiento (La Banda), província de Santiago del Estero (1906)
* Club Atlético Aeronáutico Biblioteca y Mutual Sarmiento, de Leones, província de Córdoba (1906)
* Club Atlético Sarmiento (Resistencia), província del Chaco (1910)
* Club Atlético Sarmiento (Junín), província de Buenos Aires (1911)
* Club Atlético Sarmiento (San Fernando del Valle de Catamarca), província de Catamarca (1912)
* Club Atlético Sarmiento (Crespo), província de Entre Rios (1939)
# Club Atlético Rosario Central

El Club Atlético Rosario Central és un club de futbol argentí de la ciutat de Rosario a la província de Santa Fe, fundat el 1889.

## Història

El Central Argentine Railway Athletic Club fou fundat el 24 de desembre de 1889 per treballadors anglesos del ferrocarril. El primer president fou Colin Calder. Quan les companyies Central Argentine i Buenos Aires es fusionaren el 1903, el nom del club fou formalment canviat a Club Atlético Rosario Central. Els colors inicials eren el vermell i el blanc, que foren canviats a blau i blanc i finalment a blau i daurat a ratlles verticals.
L'equip jugà a la lliga de Rosario, fins que s'uní a la lliga argentina el 1939. Va perdre la categoria el 1942 i el 1951, ambdós cops ascendint, de nou, la temporada següent.
Rosario Central guanyà el campionat Nacional els anys 1971 i 1973. El 1974 adquirí els serveis de Mario Kempes del Instituto Atlético Central Córdoba, una de les seves grans figures. Després de set anys sense títols, Central guanyà el Nacional de 1980, amb un equip que fou anomenat "La Sinfónica" pel seu joc bonic. Després de diverses sessions dolentes, el club fou relegat l'any 1985, però retornà, de nou, a primera divisió la temporada següent i guanyà el títol 1986/87. L'únic títol internacional l'aconseguí el 1995, la Copa CONMEBOL. A més ha participat a deu edicions de la Copa Libertadores.

## Palmarès

* 1 Copa Conmebol: 1995
* 4 Lliga argentina de futbol: Nacional 1971, Nacional 1973, Nacional 1980, 1986/87

## Estadi

Rosario Central juga a l'estadi Gigante de Arroyito, situat al barri de Lisandro de la Torre, al nord-est de Rosario. Té una capacitat de 41.654 espectadors.

## Jugadors destacats

| Carlos Aimar Edgardo Bauza Horacio Carbonari Martín Cardetti Juan Alberto Castro Mauro Cetto José Chamot Eduardo Chacho Coudet Rubén Da Silva César Delgado | Daniel Alberto Díaz Luciano Figueroa Walter Gaitán Cristian Kily González Ezequiel González Mario Kempes Daniel Killer Mario Killer Angel Landucci | Leopoldo Luque Oscar Massei César Luis Menotti Omar Palma Juan Antonio Pizzi Aldo Pedro Poy José Luis Puma Rodriguez Paulo Wanchope Ángel Tulio Zof |

## Referències

* ↑ «Central, el pionero rosarino» (en castellà). FIFA.com, 25-09-2015. Arxivat de l'original el 2015-09-25. [Consulta: 29 abril 2023].
* 1 2 3 «Así nació el Canalla» (en castellà). Olé Diario Deportivo, 16-03-2010. [Consulta: 29 abril 2023].
* 1 2 Durhand, Carlos. «A 100 años del primer título nacional de Central» (en castellà). La Capital, 26-10-2013. [Consulta: 29 abril 2023].

## Enllaços externs

* Web oficial del club
* Canalla.com Arxivat 2006-05-11 a Wayback Machine.
# Club Atlético San Cristóbal (República Dominicana)

* No s'ha de confondre amb Club Atlético San Cristóbal.
El Club Atlético San Cristóbal, és un club dominicà de futbol de la ciutat de San Cristóbal (República Dominicana). Fundat el 2015, és el club continuador del San Cristóbal FC.

## Referències

* ↑ «Air Europa, patrocinador oficial del Club Atlético San Cristóbal» (en castellà). Liga Dominicana de Fútbol. Arxivat de l'original el 27 d’agost 2016. [Consulta: 27 abril 2016].
* ↑ Atlético San Cristóbal Arxivat 2016-05-29 a Wayback Machine. on FIFA
* ↑ Atlético San Cristóbal Arxivat 2017-09-19 a Wayback Machine. on LDF
# Coll del Faig (Reiners)

El Coll del Faig és un coll situat a 965,4 m alt dels contraforts septentrionals dels Pirineus entre els termes comunals dels Banys d'Arles i Palaldà, a l'antic terme de Montalbà, i de Reiners, tots dos del Vallespir (Catalunya del Nord).
És a la zona sud-est del terme comunal al qual pertany, al sud-est del poble de Montalbà, a prop i a ponent del Cortal del Pla de Corts, del terme de Reiners, i al nord-est de Ca l'Ocell, del dels Banys d'Arles i Palaldà. També és al nord-oest del Coll del Ric i al sud-est de Pera Bassa.
Consta documentat des del 1823. En alguns mapes apareix com a Coll del Freixe.

## Referències

* ↑ El Coll del Faig en els ortofotomapes de l'IGN
* ↑ Cailà i Escudero, 2006.

## Bibliografia

* Cailà Guitart, Montserrat; Escudero, Jean-Paul. Història dels noms de Reiners. Les arrels d'un poble del Vallespir. Barcelona: Institut d'Estudis Catalans, 2006 (Treballs de l'Oficina d'Onomàstica, X). ISBN 84-7283-805-6.
# Coll del Bimet

El Coll del Bimet és un coll a 1.521,3 m. alt. del terme municipal de Tremp, dins de l'antic municipi de Fígols de Tremp, al Pallars Jussà. Alguns mapes cometen l'error d'anomenar-lo Coll del Vímet.
Està situat al sud-est del poble de Claramunt i a ponent del d'Eroles, però sense comunicació directa amb aquest darrer. És al nord-oest del Serrat de l'Àliga i a l'extrem sud del Cingle dels Plans. Separa les valls del barranc d'Eroles, afluent secundari de la Noguera Pallaresa, i del barranc de la Vileta, afluent de la Noguera Ribagorçana. És, per tant, partió de conques hidrogràfiques.

## Enllaços externs

* Coll del Bimet al web de l'Institut Cartogràfic de Catalunya
# Chevières

Chevières és un municipi francès situat al departament de les Ardenes i a la regió del Gran Est. L'any 2007 tenia 51 habitants.

## Demografia
### Població

El 2007 la població de fet de Chevières era de 51 persones. Hi havia 24 famílies de les quals 8 eren unipersonals (4 homes vivint sols i 4 dones vivint soles), 8 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 37 habitatges, 23 eren l'habitatge principal de la família, 12 eren segones residències i 2 estaven desocupats. 35 eren cases i 1 era un apartament. Dels 23 habitatges principals, 19 estaven ocupats pels seus propietaris i 4 estaven llogats i ocupats pels llogaters; 5 tenien tres cambres, 4 en tenien quatre i 14 en tenien cinc o més. 13 habitatges disposaven pel capbaix d'una plaça de pàrquing. A 12 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Chevières el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 4 | 60 a 64 | 4 |
| 4 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 33 persones, 16 eren actives i 17 eren inactives. De les 16 persones actives 12 estaven ocupades (10 homes i 2 dones) i 4 estaven aturades (2 homes i 2 dones). De les 17 persones inactives 6 estaven jubilades, 5 estaven estudiant i 6 estaven classificades com a «altres inactius».

### Activitats econòmiques

L'únic establiment que hi havia el 2007 era d'una entitat de l'administració pública.

## Equipaments sanitaris i escolars

L'únic equipament sanitari que hi havia el 2009 era una ambulància.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Chevières a l'INSEE.
* Évolution et structure de la population Fitxa amb el detall de dades de Chevières a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Colí barbat

El colí barbat (Dendrortyx barbatus) és una espècie d'ocell de la família dels Odontofòrids (Odontophoridae) que habita la selva humida de les muntanyes del nord-est de Mèxic.